Diari Oficial de la Generalitat Valenciana


Sumari del DOGV 3753, del 19-05-2000 (2000/3912)

Informació pública de l'aprovació definitiva del programa d'actuació integrada de la unitat d'execució número 12, Barcelona Este, a iniciatives d'Urbanas de Levante, SA.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3753

Data del DOGV
:   19-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3912


Organisme emissor
:   Ajuntament de Montcada

Tipus de document
:   Anunci

Informació pública de l'aprovació definitiva del programa d'actuació integrada de la unitat d'execució número 12, Barcelona Este, a iniciatives d'Urbanas de Levante, SA. [2000/S3912]
  
L'Ajuntament Ple, en sessió ordinària celebrada el dia 4 de maig de 2000 va adoptar, entre altres l'acord següent:
  
Primer
  
Aprovar el preconveni presentat per Urbanas de Levante, SA, i es faculta l'alcalde president per a la firma d'aquest, sense que en cap cas això prejutge la ulterior decisió municipal en la tramitació i adjudicació del desenvolupament de la unitat d'execució número 11 Barcelona Oeste, ni la decisió sobre el contingut modificatiu que, si s'escau, plantege la mercantil.
  
Segon
  
Respondre a l'escrit del senyor Enrique de San Pastor Vicedo dins del període d'informació pública dels diferents instruments que formen la iniciativa, en el sentit de considerar que la seua sol·licitud és objecte de la futura reparcel·lació.
  
Tercer
  
Aprovar el programa d'actuació integrada per al desenvolupament del sector de sòl, format per l'alternativa tècnica presentada per Urbanas de Levante, SA, per considerar-la adequada per a l'execució de l'actuació.
  
Així mateix, aprovar el projecte d'urbanització amb els condicionants establits en l'informe tècnic de data 4 d'abril de 2000.
  
Quart
  
Aprovar la proposició juridicoeconòmica presentada per Urbanas de Levante, SA, de conformitat amb el que estableix l'article 47.
  
Cinqué
  
Establir la gestió indirecta de l'actuació i adjudicar la condició d'urbanitzador a la mercantil Urbanas de Levante, SA.
  
Sisé
  
 Remetre a la Conselleria d'Obres Públiques, Urbanisme i Transports el programa junt amb les actuacions dutes a cap i sol·licitar la seua inscripció en el Registre de Programes, de conformitat amb el que estableix l'article 49.2 de la Llei Reguladora de l'Activitat Urbanística.
  
Seté
  
 Complits els tràmits anteriors, procedir a la publicació de l'aprovació i adjudicació en el Butlletí Oficial de la Província de València mitjançant edicte a l'empara del que estableix l'article 59.4.a de l'esmentada llei.
  
Vuité
  
 Procedir a la firma del conveni urbanístic pel qual es regiran les relacions entre l'urbanitzador adjudicatari i l'ajuntament en els termes plantejats per la proposta seleccionada i per la Llei Reguladora de l'Activitat Urbanística, i altra normativa d'aplicació per tal de garantir el normal desenvolupament i execució de l'obra urbanitzadora, i es faculta el senyor alcalde president per a aquesta finalitat.
  
Contra aquest acte, que és definitiu en via administrativa es podrà interposar, de conformitat amb l'article 107, 116 i concordants de la Llei 30/1992, de 26 de novembre, (BOE núm. 285, de 27.11.1992) amb les modificacions fetes per la Llei 4/1999 (BOE núm. 12 de 14.01.1999) recurs de reposició amb caràcter potestatiu, davant el Ple, el qual podrà basar-se en algun dels motius de nul·litat o anul·labilitat a què fan referència els articles 62 i 63 de l'esmentada llei, i presentar-se en el termini d'un mes comptador des de l'endemà a aquell en el qual es verifique aquesta notificació.
  
També es podrà interposar directament recurs contenciós davant la Sala Contenciosa del Tribunal Superior de Justícia de la Comunitat Valenciana en el termini de dos meses comptadors a partir de l'endemà d'aquesta notificació (art. 46 Llei 29/1998, de 13 de juliol, BOE núm. 167, de 14.07.1998), recurs contenciós en aquest cas, que, d'haver-se presentat el potestatiu de reposició esmentat, no es podrà interposar fins que aquest siga resolt expressament o s'haja produït la desestimació presumpta d'aquest (pel transcurs del termini d'un mes des de la seua presentació sense que haja sigut notificada la seua resolució).
  
Tot això sense perjudici que puga exercitar, si s'escau, qualsevol altre que estime procedent.